100 रु. में खुलेगा अकाउंट, कर सकते हैं अनलिमिटेड ट्रांजेक्शन
भारतीय डाक में 1 फरवरी से पोस्टल बैंक की शुरुआत हो चुकी है। जल्द आप 100 रुपए देकर पोस्ट आॅफिस में खाता खुलवा सकेंगे। पोस्टल बैंक सेविंग अकाउंट पर उपभोक्ताओं को 5.5 फीसदी ब्याज भी देगा। डाकिये बैंकिंग योजनाओं की जानकारी घर-घर तक पहुंचाएंगे। केंद्र सरकार ने यह याेजना शुरू की है।
वर्तमान में सभी बैक सेविंग अकाउंट पर 4 प्रतिशत की दर से ब्याज देते हैं। पोस्टल बैंक अकाउंट में 5.5 प्रतिशत की दर से ब्याज मिलेगा। सरल अकाउंट में ग्राहक अधिकतम 50 हजार रुपए तथा बाकी दो सेविंग अकाउंट में 1 लाख रुपए तक अधिकतम रख सकेंगे।
तीन अकाउंट के लिए सिर्फ सौ रुपए देना होंगे- बैंक फिलहाल तीन तरह के अकाउंट खोल रहा है। इसमें सफल, सुगम और सरल कैटेगरी है। तीनों अकाउंट को खोलने के लिए मात्र 100 रुपए देना होगा। अकाउंट खोलने के बाद जीरो बैलेंस में भी खाते को आॅपरेट कर सकेंगे। इसमें खाताधारक को किसी प्रकार की पेनल्टी नहीं देना होगी। मोबाइल अलर्ट के लिए भी कोई चार्ज नहीं किया जाएगा।
खुलवा सकते हैं खाता
पोस्ट आॅफिस अधीक्षक एस.एन. कुमावत ने बताया खाता खुलवाने के लिए उन्हें दो फोटो, फोटो आईडी व रेसीडेंशियल प्रूफ देना होगा।
hin_Deva hin_Deva hin_Deva hin_Deva hin_Deva hin_Deva